**Procedure for håndtering af krænkende handlinger på/i XX**

I Fredensborg Kommune skal der være et godt psykisk arbejdsmiljø og ingen skal udsættes for krænkende handlinger i forbindelse med arbejdet. Kommunen har nul-tolerance overfor krænkende handlinger, herunder mobning og seksuel chikane og uønsket seksuel opmærksomhed mellem kommunens ansatte.

Ledelsen og de ansatte har et fælles ansvar i forhold til at forebygge og håndtere krænkende handlinger. En del af ansvaret består bl.a. i at gøre opmærksom på adfærd der har karakter af mobning eller seksuel chikane. Nedenfor kan du se hvornår der er tale om mobning, seksuel chikane eller uønsket seksuel opmærksomhed.

**Mobning**

Der er tale om mobning, når en eller flere personer regelmæssigt og over længere tid - eller gentagne gange på grov vis - udsætter en eller flere andre personer for krænkende handlinger, som vedkommende opfatter som sårende eller nedværdigende. De krænkende handlinger bliver dog først til mobning, når de personer, som de rettes mod, ikke er i stand til at forsvare sig effektivt imod dem. Drillerier, der af begge parter opfattes som godsindede eller enkeltstående konflikter, er ikke mobning.

Ofrenes oplevelse af de krænkende handlinger er et centralt aspekt i mobning. Det er derfor uden betydning, om handlingerne er udtryk for ubetænksomhed eller et decideret ønske om at krænke offeret. Det betyder dog noget for ofrenes oplevelse af mobningen, om der er tale om ond vilje eller ej.

Mobning kan udøves af både kolleger og ledere. Selv om mobning mellem kolleger er mere udbredt, opleves mobning udøvet af en leder tilsyneladende som ekstra belastende. Det skyldes den magt, der kan lægges bag krænkelsen, og at det ikke er muligt at få lederens opbakning og hjælp. Også underordnedes mobning af ledere kan forekomme.

**Seksuel chikane**

Seksuel chikane er en særlig form for mobning. Der er tale om seksuel chikane, når en eller flere personer regelmæssigt og over længere tid - eller gentagne gange på grov vis - udsætter en eller flere andre personer for uønskede handlinger af seksuel karakter, som vedkommende opfatter som krænkende. I de fleste tilfælde udøves seksuel chikane af mænd over for kvinder, men det er vigtigt at være opmærksom på, at mænd også kan udsættes for seksuel chikane.

**Uønsket seksuel opmærksomhed**

Krænkelser i form af uønsket seksuel opmærksomhed er enhver uønsket seksuel tilnærmelse eller adfærd, der krænker, ydmyger eller skræmmer en medarbejder eller den almindelige værdighed på arbejdspladsen. Uønsket seksuel opmærksomhed kan være i form af handlinger der ligner dem, der er beskrevet under seksuel chikane. Til forskel fra seksuel chikane kan krænkelser i form af uønsket seksuel opmærksomhed bestå af enkeltstående eller mindre grove handlinger.

Hvis du oplever at du selv eller en kollega er udsat for krænkende handlinger, herunder mobning eller seksuel chikane her på arbejdspladsen, er du forpligtet til at henvende dig til en af dem i det neden-stående skema. De har alle kendskab til krænkende handlinger og vil hjælpe dig med at håndtere det.

|  |  |  |
| --- | --- | --- |
| Navn | Titel | Telefon/mail/ |
| Nærmeste leder xx |  |  |
| Øverste leder xx |  |  |
| AMR xx |  |  |
| TR xx |  |  |
| Tina Høeg Brask | Forhandlingschef |  |

Desuden har kommunen en whistleblowerordning, hvor du har mulighed for at indberette alvorlige forseelser. Du kan læse om ordningen på hosfrede.dk.

Underskrevet: Lokal-MED, arbejdsmiljøgruppen, leder, AMR, TR ….